Document ID: 32009R0204

A BIZOTTSÁG 204/2009/EK RENDELETE
(2009. március 16.)
a jutából és kókuszrostból készült termékekre vonatkozó közösségi vámkontingensek meghosszabbítása tekintetében és a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet módosításainak figyelembevétele érdekében a 32/2000/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a GATT-Egyezményben előírt közösségi vámkontingensek és egyes egyéb közösségi vámkontingensek megnyitásáról és kezeléséről és a kontingensek kiigazítására vonatkozó részletes szabályok megállapításáról, valamint az 1808/95/EK rendelet hatályon kívül helyezéséről szóló, 1999. december 17-i 32/2000/EK tanácsi rendeletre (1) és különösen annak 9. cikke (1) bekezdésének a) pontjára és 9. cikke (1) bekezdése b) pontjának második francia bekezdésére,
mivel:
(1)
Az ENSZ Kereskedelmi és Fejlesztési Konferenciáján (UNCTAD) tett felajánlásával összhangban és általános preferenciális rendszere (GSP) mellett a Közösség 1971-ben tarifális preferenciákat vezetett be egyes fejlődő országokból származó, jutából és kókuszrostból készült termékekre. Ezek a preferenciák a közös vámtarifa vámtételeinek fokozatos csökkentésében, illetve 1978-tól 1994. december 31-ig e vámtételek teljes felfüggesztésében nyilvánultak meg.
(2)
Az új általános preferenciális rendszer 1995. évi hatálybalépése óta a Közösség a GATT-egyezmény mellett autonóm, nulla vámtételű közösségi vámkontingenseket nyitott meg meghatározott mennyiségű, jutából és kókuszrostból készült termék számára. Az e termékek számára a 32/2000/EK rendelettel megnyitott vámkontingenseket a 2158/2005/EK bizottsági rendelettel (2)2008. december 31-ig meghosszabbították.
(3)
Mivel a tarifális preferenciák általános rendszerének alkalmazására vonatkozó 732/2008/EK tanácsi rendelet (3)2011. december 31-ig meghosszabbította az általános preferenciális rendszert, indokolt a jutából és kókuszrostból készült termékek vámkontingensére vonatkozó szabályozást is meghosszabbítani 2011. december 31-ig.
(4)
Az 1031/2008/EK bizottsági rendelettel (4) módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletben (5) előírt 2009. évi Kombinált Nómenklatúrában módosultak egyes termékek Kombinált Nómenklatúra szerinti kódjai (KN-kódjai). A 32/2000/EK rendelet IV. melléklete néhány ilyen KN-kódra való hivatkozást tartalmaz, ezért azt szükséges módosítani.
(5)
A 32/2000/EK rendeletet ezért ennek megfelelően módosítani kell.
(6)
Mivel az 1031/2008/EK rendelet 2009. január 1-jén lép hatályba, indokolt ezt a rendeletet is ugyanettől a naptól alkalmazni.
(7)
Az e rendeletben előírt intézkedések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
A 32/2000/EK rendelet III. mellékletének ötödik oszlopában („A kontingens alkalmazásának ideje”) a 09.0107, 09.0109 és 09.0111 tételszámok alatt található „2006.1.1-2006.12.31.”, „2007.1.1-2007.12.31.” és „2008.1.1-2008.12.31.” szöveg helyébe a „2009.1.1-2009.12.31.”, „2010.1.1-2010.12.31.” és „2011.1.1-2011.12.31.” szöveg lép.
2. cikk
A 32/2000/EK rendelet IV. melléklete a következőképpen módosul:
a)
A IV. melléklet első részében, a 09.0104 tételszám sorában a második oszlopban található „6406 99 80” KN-kód helyébe a „6406 99 85” KN-kód lép.
b)
A IV. melléklet második részében a 09.0104 tételszámhoz tartozó kódok a következőképpen módosulnak:
i.
a „6406 10 19” KN-kód sorában a harmadik oszlopban található „10” TARIC-kódot el kell hagyni;
ii.
a második oszlopban a „6406 10 11” és „6406 10 19” KN-kód helyébe a „6406 10 10” KN-kód lép;
iii.
a második oszlopban a „6406 99 80” KN-kód helyébe a „6406 99 85” KN-kód lép.
3. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2009. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. március 16-án.

Labels: 3
17
1